

# Plana Pàrantachd Chorporra Oilthigh na Gàidhealtachd agus nan Eilean

**2022-2025**

## Ro-ràdh

Tha UHI air a chomharrachadh mar phàrant corporra fo Phàirt 9 de dh’Achd na h-Òigridh is na Cloinne (Alba) 2014. Aig an àm seo, tha gu leòr cloinne a tha fo chùram agus feadhainn a’ fàgail cùram a’ fulang feadhainn de na toraidhean pearsanta as truaighe de bhuidheann sam bith an Alba. Is e a’ bhuil a thig à ìrean ìosal de chom-pàirteachadh agus coileanadh ann am foghlam ìrean àrda de bhochdainn, dì-thaigheachas agus droch shlàinte-inntinn. 1 Am measg nan cnapan-starra a thaobh foghlam a tha an aghaidh dhaoine òga a chaidh tro chùram tha gainnead maoineachaidh, am foghlam san sgoil a bhith air a chur air aimhreit, buaireasachd aig an taigh, agus a bhith a’ dol a-steach do dh’fhoghlam adhartach no àrd-ìre aig aois nas sine na feadhainn nach deach tro chùram.

Tha UHI na institiud cholaisteach stèidhichte air com-pàirteachas de 11 cholaiste, 2 stèidheachd rannsachaidh, agus 50 ionad ionnsachaidh sgapte air feadh na Gàidhealtachd agus nan Eilean, Moireibh, agus Siorrachd Pheairt. Tha plana UHI gu sònraichte a’ cur fòcas air co-obrachadh tarsainn a’ chom-pàirteachais agus co-òrdanachadh ghnìomhan a bhrosnaicheas daoine òga a chaidh tro chùram a bhith a’ cur iarrtas a-steach don oilthigh agus a mheudaicheas an taic a tha iad a’ faighinn mar oileanaich leinn. Bidh a Plana Pàrantachd Chorporra fhèin aig gach colaiste agus institiud cuideachd, a bhios a rèir a’cho-theacsa ionadail shònraichte aice, ag obrachadh ann an co-bhann ri plana coitcheann UHI.

Mar sin ’s e plana an oilthigh agus an fheadhainn ionadail fa leth a nì eatorra dòigh-obrach iomlan a’ chom-pàirteachais airson na dleastanasan a choileanadh, agus mar phàirt dheth seo bidh an t-oilthigh mothachail air cùisean a dh’fhaodadh cron a dhèanamh air leas dhaoine òga a chaidh tro chùram.

## Pàrantachd Chorporra

## ’S e am mìneachadh a tha air pàrantachd chorporra “Buidheann a bhith a’ coilionadh ghnìomhan a tha deatamach airson còraichean pàiste fo chùram no neach-fàgail cùraim a chumail suas agus a leas a dhìon, agus tro am bi abachadh corporra, aigneach, spioradail, sòisealta, agus foghlamach air adhartachadh.”2

## Tha an Achd a’ cur dleastanas air an oilthigh plana a chruthachadh a bheir cunntas sa choitcheannas air an dòigh a chumas sinn taic ri luchd-fàgail cùraim agus clann is daoine òga fo chùram, agus mar a choilionas sinn na dleastanasan a th’ oirnn a thaobh pàrantachd chorporra. Airson adhbharan na h-Achd, is e a th’ ann an neach-fàgail cùraim cuideigin a bha fo ‘chùram’ suas ri an 16mh co-là breith mus do dh’fhàg iad cùram. Fon reachdas ùr, gabhaidh amharc air cuideigin mar neach-fàgail cùraim suas ri a 26mh co-là breith.

## A bharrachd air seo, cuiridh UHI a-mach aithisgean mionaideach stèidhte air gnìomhan agus toraidhean a’ phlana, co-obraichidh e le pàrantan corporra eile, agus solairidh e fiosrachadh buntainneach do Mhinistearan na h-Alba.

## Tha e air a thoirt fa-near gu bheil uallach air a’ bhuidhinn iomlain fon Achd a bhith a’ coilionadh dhleastanasan Pàrantachd Chorporra, seach dìreach daoine no sgiobaidhean fa leth.

1 Riaghaltas na h-Alba (ga chur a-mach gach bliadhna) *Children’s Social Work Statistics*, Dùn Èideann; Meltzer, H, et al (2004) *The mental health of young people looked after by local authorities in Scotland*, Lunnainn: TSO.

2 Mìneachadh on Iùl Reachdail air Pàrantachd Chorporra (2015), d.7

## Lèirsinn an Oilthigh

## Tha UHI dealasach a bhith a’ dèanamh cinnteach gu bheil daoine òga a tha air a dhol tro chùram a’ faighinn làn thaic fad ’s a tha iad còmhla rinn, gus an tèid aca air crìoch a chur air an cùrsa gu soirbheachail agus gus am faigh iad fèin-fhiosrachadh fiachail tron turas aca mar oileanaich. Bidh an taic seo a’ dol seachad air ceumnachadh le tuilleadh cuideachaidh ga thabhann, fad ùine shuidhichte, gus am feabhasaichear leasachadh an cùrsa-obrach agus an àrd-amasan.

## A bharrachd air a bhith a’ cur taic le oileanaich a chaidh tro chùram, nì UHI cinnteach cuideachd gum faigh luchd-obrach tarsainn a’ chom-pàirteachais cothroman trèanaidh agus stuthan a’ bhitheas an dà chuid a’ tarraing aire air na duilgheadasan a tha aig na h-oileanaich seo agus a’ leigeil leotha taic phractaigeach dhìreach a thabhann.

## Airson na h-amasan againn a choileanadh bidh UHI a cumail air a’ co-oibreachadh gu dlùth ri buidhnean bointealach air an taobh a-muigh a bharrachd air na com-pàirtichean acadaimigeach againn fhèin.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **UHI – Plana Gnìomhachaidh Pàrantachd Chorporra** | | | | | | | | |
| **Raon** | **Slatan-tomhais** | **Obair Làthaireach** | **Gnìomhachdan** | **Co dha a bhuineas e** | **Clàr-ama** | **Toraidhean ris a bheilear am fiughair** | **Dleasnas Pàrantachd Chorporra** | **Adhartas** |
| Manaidsearachd agus libhrigeadh a’ phlana/nan toraidhean | Leasachadh a’ leantail air airson solar do oileanaich a chaidh tro chùram | Tha UHI ag obrachadh airson seirbheisean do oileanaich a chaidh tro chùram a dhèanamh nas fheàrr tro bhith a’ stèidheachadh Plana Pàrantachd Chorporra thar-phàrtaidh. Bidh seo a’ cur le sgrùdadh nas fharsainge agus leasachadh air pròiseasan.  A bharrachd air a sin, bidh UHI a’ dèanamh ceangal ri buidhnean air an taobh a-muigh, a’ gabhail a-steach Who Cares? Scotland, CELCIS, agus Lìonra Leasachadh nan Colaistean, airson dèanamh cinnteach gu bheil sinn a rèir an latha a th’ ann leis na modhan-feabhasachaidh làithreach agus trèanadh.  Tha am Manaidsear Taic Oileanach cuideachd a’ riochdachadh UHI air Buidheann Stiùiridh Chothroman Dhaoine Òga le Eòlas Cùram na Gàidhealtachd, sa chathair leis a’ bhuidheann ionadail Who Cares? riochdaire na h-Alba. | 1. Co-òrdanachadh na Buidhne Luchd-fàgail Cùraim agus tachartasan co-cheangailte. Tha seo a’ gabhail a-steach sgaoileadh mhodhan-feabhasachaidh, deasbad air cuspairean a tha a’ toirt buaidh air oileanaich a chaidh tro chùram, agus trèanadh do luchd-obrach buntainneach.  Bidh a’ bhuidheann a’ coinneachadh dà uair sa bhliadhna. | Manaidsear Taic do dh’Oileanaich | A’ leantainn air | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram | 58:1 (a) a bhith mothachail air cùisean a bhitheas, no a dh’fhaodadh a bhith, a’ dèanamh cron air leas cloinne is dhaoine òga ris am buin a’ Phàirt seo  58:1 (f) ceuman a ghabhail airson fàs nas fheàrr mar phàrant corporra | A’ leantainn air |
| 2. Na cleachdaidhean as fheàrr a phàirteachadh air feadh a’ chom-pàirteachais | Manaidsear taic do dh’Oileanaich  Cuidiche Taic do dh’Oileanaich | A’ leantainn air | Co-oibreachadh is conaltradh nas fheàrr air feadh a’ chom-pàirteachais gus am bi co-fhreagarrachd ann do dh’oileanaich a chaidh tro chùram | 58:1 (f) ceuman a ghabhail airson fàs nas fheàrr mar phàrant corporra  60:2 (a,b,c) fiosrachadh a phàirteachadh, comhairle no cuideachadh a sholar, agus gnìomhachdan a cho-òrdanachadh | A’ leantainn air |
| 3. An aire a thoirt air oileanaich a chaidh tro chùram an àm a bhith ri planadh ro-innleachdail is oibreachail | Deadhan Eòlas nan Oileanach  An t-Àrd-Sgioba Manaidsearachd | A’ leantainn air | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram | 58:1 (c) buannachdan cloinne is dhaoine òga ris am buin a’ Phàirt seo adhartachadh | A’ leantainn air |
| 4. Rian aithris in-mheadhanach agus modhan mion-sgrùdadh dàta a chruthachadh airson oileanaich a chaidh tro chùram a thaobh trusadh, cumail agus toraidhean | Deadhan Eòlas nan Oileanach  Manaidsear MIS | Dèanta | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram | 58:1 (a) a bhith mothachail air cùisean a bhitheas, no a dh’fhaodadh a bhith, a’ dèanamh cron air leas cloinne is dhaoine òga ris am buin a’ Phàirt seo  58:1 (f) ceuman a ghabhail airson fàs nas fheàrr mar phàrant corporra | Cruthaich aithisgean dàta  mion-fhiosrachadh air foillseachaidhean oileanach, gleidheadh ​​oileanaich, agus adhartas. Bidh iad sin air an sgrùdadh gach bliadhna, le Fòram nam Buidhnean Prìomhachais |
| 5. Trèanadh bointealach a chur air dòigh do luchd-obrach UHI agus nan com-pàirtichean acadaimigeach | Manaidsear Taic do dh’Oileanaich | Dèanta | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram mar thoradh air barrachd mothachaidh am measg an luchd-obrach air fad | 58:1 (a) a bhith mothachail air cùisean a bhitheas, no a dh’fhaodadh a bhith, a’ dèanamh cron air leas cloinne is dhaoine òga ris am buin a’ Phàirt seo  58:1 (f) ceuman a ghabhail airson fàs nas fheàrr mar phàrant corporra | Trèanadh air-loidhne  modal, a tha riatanach do luchd-obrach UHI agus don mhòr-chuid de na com-pàirtichean acadaimigeach. Leanaidh Fòram nam Buidhnean Prìomhachais a’ cumail sùil air feumalachdan trèanaidh. |
| Àrd-amasan a thogail agus for-ruigheachd ro inntrigeadh | Mothachadh a dhùsgadh air na seirbheisean taice a th’ ann do dh’oileanaich a chaidh tro chùram | Chruthaich UHI earrainn do Luchd-fàgail Cùraim air a’ phrìomh làraich-lìn, a bheir làn fhiosrachadh air an taic a tha ga tairgsinn do dh’oileanaich a chaidh tro chùram an dà chuid sa mheadhan agus aig ìre nan com-pàirtichean acadaimigeach, cho math ri fiosrachadh conaltraidh. Air an liostadh cuideachd tha ceanglaichean ri buidhnean bointealach air an taobh a-muigh. | 6. Am fiosrachadh a th’ ann a chumail suas gus am bi e ùraichte. Na duilleagan-lìn a chur air shùilibh do dhaoine. | Manaidsear Taic do dh’Oileanaich  Cuidiche Taic do dh’Oileanaich | A’ leantainn air | Meudachadh a thoirt air àireamh nan daoine òga a chaidh tro chùram a chuireas a-steach airson nan cùrsaichean againn agus barrachd mothachaidh air na seirbheisean is an taic a th’ ann dhaibh | 58:1 (e) an cothrom a ghabhail air cothroman agus feum a dhèanamh de sheirbheisean | A’ leantainn air |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| A bhith a’ cur iarrtas a-steach | Pròiseasan inntrigidh a stèidheachadh a thairgeas barrachd cothroman do luchd-fàgail cùraim a bhith a’ dol a-steach do dh’fhoghlam àrd-ìre | Oileanaich a dh’innseas an àm a bhith a’ dèanamh iarrtas gun deach iad tro chùram, thèid an comharrachadh air an t-siostam riaghladh dàta agus thèid nòta a chur air am foirm iarrtais. Bheir seo rabhadh don agallamhaiche/neach-co-dhùnaidh mu shuidheachadh an oileanaich gus an tèid aca air an aire a thoirt air seo. | 7. Tha riochdaire bho sgioba Inntrigidh an oilthigh na bhall den Bhuidhinn Luchd-fàgail Cùraim a chuideachadh le bhith a’ leasachadh a’ phròiseis inntrigidh do dh’fhoghlam àrd-ìre a thaobh dhaoine òga a chaidh tro chùram | Manaidsear Inntrigidh | Dèanta | Pròiseasan inntrigidh a tha air an dealbhadh a bhith a’ cuideachadh le leudachadh cothruim | 58:1 (c) buannachdan cloinne is dhaoine òga ris am buin a’ Phàirt seo adhartachadh | Aonta air feadh an  lìonra ath-inntrigidhean co-theacsaichte. |
| Ro inntrigeadh | Fiosrachadh a thoirt ann an deagh àm mu mhaoineachadh airson chùrsaichean (foghlam àrd-ìre). | Tha earrainn mu mhaoineachadh air prìomh làrach-lìn UHI, a bheir làn fhiosrachadh mun taic ionmhasail a th’ ann do na h-oileanaich air fad, a’ gabhail a-steach na feadhna a chaidh tro chùram. | 8.Am fiosrachadh a th’ ann a chumail suas gus am bi e ùraichte. Na duilleagan-lìn agus sgeamaichean bursaraidh fa leth a chur air shùilibh do dhaoine a rèir mar a bhios feum | Manaidsear Taic do dh’Oileanaich  Cuidiche Taic do dh’Oileanaich | A’ leantainn air | Meudachadh a thoirt air àireamh nan daoine òga a chaidh tro chùram a chuireas a-steach airson nan cùrsaichean againn | 58:1 (d) a bhith a’ feuchainn ri cothroman a thoirt don chloinn is na daoine òga sin pàirt a ghabhail ann an gnìomhachdan a tha air an dealbhadh airson an leas adhartachadh  58:1 (e) an cothrom a ghabhail air cothroman is feum a dhèanamh de sheirbheisean | A’ leantainn air |
| A bhith cinnteach gum bi cothrom aig oileanaich a chaidh tro chùram air stuthan feumail a bheir cuideachadh is iùl ro chlàradh | Chruthaich UHI goireas air loidhne, Bun-Sgilean do dh’Oileanaich, anns a bheil modal a tha air a chiallachadh a bhith air uisneachadh ro chlàradh. Tha seo a’ toirt fiosrachadh mun oilthigh, smaointeachadh mu ionnsachadh, ionnsachadh co-oibreachail, agus tòiseachadh le ionnsachadh measgaichte, rudan a bhuineas air fad gu sònraichte ris an àm ro inntrigeadh. | 9. Am fiosrachadh a th’ ann a chumail suas gus am fan e bointealach is feumail. | Manaidsear Taic do dh’Oileanaich  Cuidiche Taic do dh’Oileanaich | A’ leantainn air | Meudachadh an àireamh nan daoine òga a chaidh tro chùram a chuireas a-steach airson nan cùrsaichean againn agus ìrean cumail nas fheàrr an dèidh ionnsachadh a bhith air a thòiseachadh | 58:1 (e) an cothrom a ghabhail air cothroman is feum a dhèanamh de sheirbheisean | A’ leantainn air |
| A bhith a’ cuideachadh a dhèanamh cinnteach gum bi cothrom aig oileanaich a chaidh tro chùram air àitichean còmhnaidh freagarrach | Tha àite-fuirich fhèin aig UHI ann am prìomh làraich,a tha air a riaghladh leis a’ phrìomh sgioba Àite-fuirich. Tha seo a’ comasachadh dàimh obrach dlùth le sgiobaidhean Seirbheisean Oileanach aig na com-pàirtichean acadaimigeach iomchaidh, gus dèanamh cinnteach gu bheil oileanaich le eòlas cùraim anns na h-àiteachan sin a’ faighinn taic. | 10. Tha àite-fuirich ri fhaighinn airson oileanaich le eòlas cùraim 365 latha sa bhliadhna. | Ceannard Goireasan agus  Solarachadh | Dèanta | Meudachadh an àireamh nan daoine òga a chaidh tro chùram a chuireas a-steach airson nan cùrsaichean againn | 58:1 (c) buannachdan cloinne is dhaoine òga ris am buin a’ phàirt seo adhartachadh  58:1 (e) an cothrom a ghabhail air cothroman is feum a dhèanamh de sheirbheisean | Dèanta |
| Taic air cùrsa | Taic acadaimigeach a sholar do dh’oileanaich a chaidh tro chùram | Chruthaich UHI goireas air loidhne, Bun-Sgilean do dh’Oileanaich, a chaidh a dhealbhadh gus an tionntaidh oileanaich thuige aig gach ìre den turas aca, a rèir nan clàran-ama as fheàrr a fhreagras air na feuman aca. Tha na modalan a tha gan tairgsinn a’ gabhail a-steach feum a dhèanamh de theicneolasan, neach-ionnsachaidh èifeachdach a dhèanamh dhiot fhèin, bun-sgilean, measadh, agus a bhith a’ dèanamh deas airson obair. | 11. Am fiosrachadh a th’ ann a chumail suas gus am fan e bointealach is feumail. Na goireasan seo a chur air shùilibh do dhaoine tro na com-pàirtichean acadaimigeach | EDU | A’ leantainn air | Ìrean cumail nas fheàrr a thaobh oileanaich a chaidh tro chùram | 58:1 (e) an cothrom a ghabhail air cothroman is feum a dhèanamh de sheirbheisean | A’ leantainn air |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Neach-oide Acadaimigeach Pearsanta (PAT) a sholar a bheir taic a bharrachd do dh’oileanaich a chaidh tro chùram | Bidh UHI a’ co-òrdanachadh na taice is an trèanaidh a th’ ann do Luchd-oide Acadaimigeach Pearsanta (PATs) a tha air an suidheachadh air feadh an lìonra. Is e puing-chonaltraidh shingilte a tha sna PATs do dh’oileanaich a chaidh tro chùram agus is urrainn dhaibh taic acadaimigeach a sholar cho math ri bhith a’ stiùireadh dhaoine a dh’ionnsaigh sheirbheisean taice a bharrachd. | 12. Goireasan air loidhne do PhATs a chumail suas gus am fan iad ùraichte is feumail. Làithean trèanaidh is leasachaidh a chur air dòigh. Deagh chleachdaidhean a phàirteachadh, fiosrachadh bointealach a sgaoileadh, agus a bhith mar phuing-chonaltraidh. A bhith a’ cur ri manaidsearachd dreuchd nam PAT air stèidh cho-chomhairleach | Manaidsear Taic do dh’Oileanaich  Cuidiche Taic do dh’Oileanaich | A’ leantainn air | Ìrean cumail nas fheàrr a thaobh oileanaich a chaidh tro chùram agus feabhas air na dh’fhiosraicheas oileanaich | 58:1 (b) measadh a dhèanamh air na feuman a tha aig a’ chloinn is na daoine òga sin air na seirbheisean is an taic a bheir e  58:1 (e) an cothrom a ghabhail air cothroman is feum a dhèanamh de sheirbheisean | A’ leantainn air |
| Sgrùdadh bliadhnail air oileanaich le eòlas cùraim mu thaic | Tha UHI a’ ruith suirbhidh bliadhnail gun urra, a thèid a chuir air bhog gach turas aig an aon àm ri Seachdain Nàiseanta airson Eòlas Cùram, gus beachdan oileanaich le eòlas cùraim a shireadh air an taic a tha sinn a’ tabhann agus mar as urrainn dhuinn seo a dhèanamh eadhon nas fheàrr. Tha na toraidhean air an gabhail a-steach ann an aithisg, a thèid ath-sgrùdadh - agus gnìomhan às dèidh sin aontachadh - le Fòram nam Buidhnean Prìomhachais. | 13. Suirbhidh bliadhnail air a chuir air bhog tron ​​Seachdain Nàiseanta le Eòlas Cùram agus air a bhrosnachadh le luchd-obrach AP ionadail, air na meadhanan sòisealta, air portal nan oileanach (MyDay), agus ann an grunn chuairt-litrichean a-staigh. | Neach-taic Taic Oileanach | A’ leantainn air | Ìrean gleidhidh nas fheàrr airson oileanaich le eòlas cùraim agus leasachadh air eòlas nan oileanach | 58:1 (f) ceumannan a ghabhail airson leasachadh mar phàrant corporra | A’ leantainn air |
| Cothrom air seirbheis comhairleachaidh air loidhne | Shoirbhich UHI seirbheis comhairleachaidh air loidhne a bhith air a cruthachadh, as urrainn do dh’oileanaich air feadh a’ chom-pàirteachais feum a dhèanamh dhith. Bheir seo taic a bharrachd do dh’oileanaich a chaidh tro chùram, ge sam bith càit am bi iad air an suidheachadh. | 14. An t-seirbheis comhairleachaidh air loidhne a cho-òrdanachadh, agus trèanadh do luchd-obrach mar phàirt dheth sin. Barrachd aire a tharraing air an t-seirbheis am measg nan oileanach is an luchd-obrach air fad air feadh an lìonra | Manaidsear Taic do dh’Oileanaich | A’ leantainn air | Ìrean cumail nas fheàrr a thaobh oileanaich a chaidh tro chùram agus feabhas air na dh’fhiosraicheas oileanaich | 58:1 (b) measadh a dhèanamh air na feuman a tha aig a’ chloinn is na daoine òga sin air na seirbheisean is an taic a bheir e  58:1 (d) a bhith a’ feuchainn ri cothroman a thoirt don chloinn is na daoine òga sin pàirt a ghabhail ann an gnìomhachdan a tha air an dealbhadh airson an leas adhartachadh  58:1 (e) an cothrom a ghabhail air cothroman is feum a dhèanamh de sheirbheisean | A’ leantainn air |
| Conaltradh | Mothachadh a dhùsgadh air na dleasnasan a thaobh Pàrantachd Chorporra agus trèanadh a chur air dòigh do luchd-obrach | Tha UHI ag obair le buidhnean air an taobh a-muigh a sholar modal trèanaidh air loidhne don luchd-obrach air fad a thaobh Pàrantachd Chorporra. | 15. Trèanadh do luchd-obrach a cho-òrdanachadh tro mhodal air loidhne air a chruthachadh le Who Cares? Scotland | Manaidsear Taic Oileanach  Neach-taic Taic Oileanach | Dèanta | Feabhas air na dh’fhiosraicheas oileanaich agus ìrean cumail nas fheàrr a thaobh oileanaich a chaidh tro chùram mar thoradh air an luchd-obrach air fad a bhith nas fhiosraiche. | 58:1 (f) ceuman a ghabhail airson fàs nas fheàrr mar phàrant corporra | Modal trèanaidh air-loidhne  a-nis riatanach do luchd-obrach UHI agus don mhòr-chuid de chom-pàirtichean acadaimigeach. Seiseanan trèanaidh air an taobh a-muigh gu bhith air an cur air dòigh airson luchd-obrach ùr SET agus SMT. |
| Am plana / na toraidhean a sgrùdadh | Riatanasan an Riaghaltais a riarachadh airson aithris air Planaichean/Gnìomhan Pàrantachd Chorporra | Cuiridh UHI aithisg a-mach a h-uile trì bliadhna a bheir fiosrachadh mun Phlana Pàrantachd Chorporra agus na gnìomhan a th’ ann. | 16. Rian sgrùdaidh is aithris a stèidheachadh a bhith a rèir riatanasan reachdail | Manaidsear Taic do dh’Oileanaich | A’ leantainn air | A bhith a’ cumail ri riatanasan reachdail | 59:1 am plana ullachadh is a chumail fo sgrùdadh 59:3 am plana fhoillseachadh | Aithisgean air an cur a-steach  Giblean 2018 agus Giblean  2021. |